Държавен вестник, бр. 91, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  91
(2) В изпълнение на възложените му със 
ЗЗКИ задачи служителят по сигурността на 
информацията:
1. следи за спазването на изискванията 
на ЗЗКИ;
2. разработва план за охрана на класифи­
цираната информация чрез физически и тех­
нически средства и следи за изпълнението му;
3. извършва периодични проверки на 
отчетността и движението на материалите 
и документите, съдържащи класифицирана 
информация;
4. осъществява процедурата по проучване 
съгласно Закона за защита на класифицираната 
информация и води регистър на проучените 
лица;
5. разработва план за защита на класифици­
раната информация при положение на война, 
при военно или друго извънредно положение;
6. осъществява планиране, организиране и 
координиране на дейностите по привеждане 
на комисията в готовност за работа в режим 
„военно положение“ и при различни видове 
извънредни ситуации; изготвя предложения за 
прилагане на превантивни мерки за реагиране 
при кризи и на неотложни действия на слу­
жителите от администрацията на комисията; 
организира отсрочването от повикване във 
въоръжените сили на служители и техника, 
необходими за изпълнение на задачите във 
военно време;
7. изпълнява и други задачи, произтича­
щи от нормативни актове, регламентиращи 
защитата на класифицираната информация.
(3) Служителят по сигурността на инфор­
мацията осъществява функции по Наредбата 
за минималните изисквания за мрежова и 
информационна сигурност, свързани с ор­
ганизирането, управлението и прилагането 
на мерки за мрежова и информационна 
сигурност на всички структури, програми, 
дейности и процеси в комисията.
Чл. 18. (1) Финансовият контрольор е 
на пряко подчинение на председателя на 
комисията и докладва за своята работа 
пред комисията. Финансовият контрольор 
осъществява предварителен контрол за 
законосъобразност на всички документи и 
действия, свързани с финансовата дейност 
на комисията, при разходване на бюджет­
ните средства от републиканския бюджет, 
на средства, получавани по международни 
програми и проекти, както и на задачите, 
произтичащи от приложимата нормативна 
уредба.
(2) Редът и начинът за извършване на 
предварителен контрол от финансовия кон­
трольор се определят с вътрешни актове в 
съответствие с указанията на министъра на 
финансите.
Чл. 19. (1) Звеното за вътрешен одит е 
на пряко подчинение на председателя на 
комисията и осъществява вътрешен одит 
по Закона за вътрешния одит в публичния 
сектор (ЗВОПС).
(2) Звеното за вътрешен одит осъществя­
ва дейността по вътрешен одит на всички 
структури, програми, дейности и процеси в 
комисията в съответствие с чл. 13 от ЗВОПС.
(3) Звеното за вътрешен одит докладва ре­
зултатите от одитните ангажименти, дадените 
препоръки и резултатите от проследяване 
на изпълнението на дадените препоръки на 
председателя на комисията, а при необходи­
мост – и на комисията.
(4) Звеното за вътрешен одит:
1. консултира комисията, като дава съвети, 
мнения, извършва обучение и други с цел 
да се подобрят процесите на управление на 
риска и контрола, без да поема управленска 
отговорност за това; одитният ангажимент 
за консултиране се извършва по инициатива 
на председателя на комисията, като целта 
и обхватът на всеки одитен ангажимент за 
консултиране се определят съвместно с пред­
седателя на комисията;
2. представя и обсъжда с председателя на 
комисията и с ръководителите на структурите, 
чиято дейност е одитирана, а при необходимост 
и с комисията, резултатите от всеки одитен 
ангажимент за увереност;
3. докладва резултатите от проследяване 
на изпълнението на дадените препоръки 
на председателя на комисията, а при необ­
ходимост и на комисията; ръководителите 
на одитираните структури изготвят план за 
действие за изпълнение на приетите препо­
ръки, който се утвърждава от председателя 
на комисията; вътрешните одитори просле­
дяват изпълнението на приетите препоръки 
от одитните ангажименти за увереност, като 
оценяват адекватността, ефективността и 
своевременността на предприетите действия 
и обсъждат с комисията риска от непредпри­
емането на действия;
4. изготвя и представя на комисията годи­
шен доклад за дейността по вътрешен одит 
в съответствие с чл. 40 ЗВОПС.
Чл. 20. (1) Инспекторатът е на пряко 
подчинение на председателя на КРС и осъ­
ществява административен контрол върху 
дейността на структурните звена и служи­
телите в администрацията на комисията.
(2) Организацията на дейността на Ин­
спектората се определя с вътрешни правила, 
утвърдени от председателя на КРС, които 
се оповестяват на интернет страницата на 
комисията.
(3) Дейността на Инспектората е насочена 
към пълно и точно изясняване на проверява­
ните случаи и предлагане на мерки за тяхното 
разрешаване с цел: